钦定古今图书集成/理学汇编/文学典/第008卷 > 吴氏林下偶谈 > 《退之惭笔》
## 钦定古今图书集成/理学汇编/文学典/第008卷 > 吴氏林下偶谈 > 《退之惭笔》

王黄州以昌黎《祭裴太常文》：“甔石之储，尝空于私室；
方丈之食，每盛于宾筵”为惭笔，盖不免类俳。陈止斋
亦以昌黎《颜子不贰过论》为惭笔，盖不免有科举气。
余观昌黎《祭薛中丞文》，岂亦所谓惭笔者邪？然《颜子
论》乃少作，不足怪。二祭文皆为众人作，则稍屈笔力，
以略傍众人意，虽退之亦有不得已焉耳。